### Beslutninger

Tommy Knudsen med bemærkning, at byrådet i sit møde den 24. maj 2023 har vedtaget Magistratens indstilling i overensstemmelse med erklæring fra Økonomiudvalget af 17. maj 2023.

Morten Laursen tog forbehold for indstillingens At 5.

Magistratsafdelingen for Teknik og Miljø udarbejder notat.

###

.

### Resume

Det har siden 2008 været et mål for [adresse], at [adresse] skal være CO2-neutral i 2030, og det er siden blevet fuldt op med vedtagelsen af klimahandlingsplaner og med bindende klimamål, som der følges op på årligt.

Formålet er dels at følge fremdriften af klimaindsatsen og dels at opsamle læring i forhold til det fortsatte arbejde. Overordnet set vises der god fremdrift i de mange indsatser og mange gode resultater i det forløbne år.

Men der er behov for yderligere indsatser og for at alle magistratsafdelinger deltager i klimaarbejdet. Derfor er der bl.a. fremlagt forslag om at udmønte midler fra klimafonden til de store velfærdsmagistraterne til udarbejdelse af interne klimaplaner.

De nyeste Co2-regnskaber viser, at 2022 var et særligt år, og at udefrakommende faktorer kan påvirke udledningerne betydeligt. For [adresse] som koncern viser de foreløbige tal, at udledningen i 2022 var over det fastlagte mål. Stigning i udledningen er særligt drevet af brugen af olie og kul i fjernvarmeproduktionen sfa. midlertidige forhold.

I klimaregnskabet for [adresse] som samfund, er data et år forsinket. Her fremgår det, at målet for 2021 er opfyldt, men at det skyldtes lavere aktivitet pga. covid-19. Det er derfor forventet, at udledningen i 2022 igen viser en betydelig stigning.

### Beslutningspunkter

Det indstilles:

At 1) Byrådet tager klimaregnskaber for [adresse] som samfund til efterretning og noterer, at målet for 2021 er opfyldt, men at der forventes betydelige udfordringer fra 2022.

At 2) Byrådet tager klimaregnskabet 2022 for [adresse] som koncern til efterretning, og anmoder Teknik og Miljø og Borgmesterens Afdeling om reviderede/kvalitetssikrede regnskabstal, der skal belyse det præcise omfang af eventuelle korrigerende handlinger, og at fremsende det forud for Magistratens budgetforslag.

At 3) Byrådet tager 2022-afrapportering af Klimaplan 2021-2024 til efterretning.

At 4) Byrådet tager afrapportering fra Klimafondens projekter til efterretning.

At 5) der reserveres midler i Klimafonden til understøttelse af klimahandlinger i Sundhed og Omsorg, Børn og Unge og Sociale forhold og Beskæftigelse, og at midlerne frigives, når afdelingerne fremlægger en plan for arbejdet for Magistraten, ud fra de rammer, der er beskrevet i indstillingen.

### Sagsforløb

Udvalg: Magistraten

Dato: 17-04-2023

Josefine Steffensen:

Fremsendes til [adresse] med bemærkning, at Magistraten i mødet 17. april 2023 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 30. marts 2023.

Einar Poulsen og Joakim Bertelsen tog forbehold.

Borgmester Timmy Johansen var forhindret i at deltage i sagens behandling.

Udvalg: [adresse]

Dato: 26-04-2023

Josefine Steffensen:

Fremsendes til Økonomiudvalget til behandling i henhold til beslutning i byrådets møde den 26. april 2023.

Udvalg: Økonomiudvalget

Dato: 17-05-2023

Josefine Steffensen: 7

Udvalget kunne enstemmigt tiltræde indstillingen i overensstemmelse med Magistratens anbefaling.

Jacob Clausen var forhindret i at deltage i udvalgets behandling af sagen.